Turnitin

Turnitin merupakan perkhidmatan pencegahan plagiarisme dalam talian yang diperkenalkan oleh iParadigms, LLC. Ia mula dilancarkan pada tahun 1997. Kebiasaannya, lesen pengguna dibeli oleh universiti dan sekolah untuk menghantar esei kepada laman sesawang Turnitin, yang mana dokumen yang dihantar akan disemak untuk mengetahui kandungan yang tidak asli. Keputusan yang diperoleh boleh digunakan untuk mengenal pasti persamaan dengan sumber-sumber yang sedia ada atau boleh digunakan dalam penilaian formatif untuk membantu pelajar belajar bagaimana untuk mengelakkan plagiarisme dan memperbaiki penulisan mereka 

Pelajar dikehendaki untuk memuatnaik esei ke dalam Turnitin, sebagai langkah mengelakkan plagiarisme. Para pengkritik mendakwa penggunaan Turnitin melanggar privasi pendidikan dan undang-undang harta intelek. 

iParadigms LLC, iaitu syarikat induk turut menawarkan perkhidmatan pengesanan plagirisme yang serupa kepada editor majalah, buku dan majalah yang digelar iThenticate, dan turut mengelola laman sesawang berinformasi Plagiarism.org. Menerusi Turnitin, ia turut memperkenalkan perkhidmatan Grademark (permakanan dan maklum balas dalam talian) dan Peermark (ulasan sejawat). Turnitin telah memperkenalkan Turnitin2 pada 4 September 2010 dengan mengeluarkan "WriteCycle".

Fungsi
Turnitin menyemak kandungan tidak asli dengan membandingkan hasil kerja yang dihantar dengan beberapa pangkalan data dengan menggunakan algoritma proprietari. Turnitin akan mengimbas pangkalan datanya sendiri dan mempunyai perjanjian berlesen dengan beberapa pangkalan data akademik yang lain.

Kritikan

Kesatuan pelajar di Universiti Dalhousie telah mengkritik penggunaan Turnitin oleh institusi pengajian tinggi di Kanada kerana kerajaan Amerika boleh menggunakan Akta Patriot untuk mengakses kertas-kertas yang dihantar dan maklumat peribadi di dalam pangkalan data tersebut.
Universiti Mount Saint Vincent telah menjadi universiti Kanada pertama yang menyekat perkhidmatan Turnitin kerana implikasi kepada Akta Patriot A.S.

Lihat juga
Plagiarisme
iThenticate

Rujukan

Pautan luar

Plagiarism.org
CCCC-IP Caucus Recommendations Regarding Academic Integrity and the Use of Plagiarism Detection Services - recommendations authored by the Caucus on Intellectual Property and Composition/Communication Studies
Fair Use, Turnitin, And... Why Google Never Should Have Caved On Book Scanning
Fourth Circuit's Turnitin.com Ruling Brings More Trouble for Plaintiffs

Perisian untuk guru
Pengesan plagiarisme